NORAKSTS

|  |  |
| --- | --- |
| 29.06.2023. | Nr.6/28 |

###### PAR NODIBINĀJUMA “IZGLĪTĪBAS ATBALSTA FONDS” LIKVIDĀCIJU

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Jelgavas dome 2005. gada 17. februārī pieņēma lēmumu Nr.2/4 “Par nodibinājuma “Izglītības atbalsta fonds” dibināšanu”.

Biedrību un nodibinājumu likums neliedz publiskām personām dibināt un piedalīties nodibinājumos, tomēr, ņemot vērā, ka nodibinājumi tāpat kā biedrības ir sabiedrības biedrošanās un sabiedrības iniciatīvu īstenošanas instrumenti, rodas juridiska pretruna starp pašvaldību kā publisku personu un pašvaldību kā organizācijas biedru vai nodibinājuma dibinātāju, jo īpaši tajos gadījumos, kad pašvaldība un nodibinājums ar tās dalību nonāk savstarpējās tiesiskās attiecībās. Tādējādi pašvaldības dalība nodibinājumā nevar būt par priekšnoteikumu vai nepieciešamību pašvaldības funkciju sekmīgai un tiesiskai izpildei.

Konkrētajā gadījumā pašvaldība pasākumus nodibinājuma “Izglītības atbalsta fonds” mērķa īstenošanai var realizēt citādā veidā Valsts pārvaldes iekārtas likumā noteiktajā kārtībā.

Ievērojot minēto, Pašvaldību likuma 10.panta pirmās daļas 9.punkta, 79.panta un Pārejas noteikumu 10.punkta nosacījumus un nodibinājuma valdes sēdes protokolu, pamatojoties uz Biedrību un nodibinājumu likuma 104.panta 2.1 punktu un 107.panta otro daļu,

**JELGAVAS VALSTSPILSĒTAS PAŠVALDĪBAS DOME NOLEMJ:**

Atbalstīt nodibinājuma “Izglītības atbalsta fonds”, reģ. Nr. 40008090214, likvidāciju.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 30. jūnijā